**พรรณนิภา จิระศักดิ์** หรือมีชื่อจริงว่า **เกตุณัฏฐนิรัชต์ เครือนวล** เป็น ชื่อเล่น **ไก่** เป็นที่รู้จักในชื่อ ไก่ พรรณนิภา เป็นนักร้องหญิงชาวไทย เป็นชาวจังหวัด เชียงใหม่ ตั้งแต่กำเนิด มีพี่น้องจำนวน 4 คน ซึ่งเธอเป็นบุตรคนสุดท้อง 
พรรณนิภาเธอโด่งดังอย่างสุดขีดในปี พ.ศ. 2537 จากเพลง "กุหลาบแดง" ซึ่งแปลมาจากเพลงจีนกลาง 九佰九拾九朵玫瑰 (กุหลาบเก้าร้อยเก้าสิบเก้าดอก) ของไถ เจิ้งเซียว

ประวัติ
-------

ไก่ พรรณนิภา เริ่มต้นก่อนเข้าสู่วงการเพลงจากการเป็นนักร้องประจำตามผับและโรงแรมต่างๆ ในเชียงใหม่ จนได้มาร้องประจำอยู่ที่ โรงแรมเชียงอินทร์ และ โรงแรมแม่ปิง จากนั้นได้มาเจอกับพี่ชายของ พรพจน์ อันทนัย ซึ่งพี่ชายอาจารย์ได้มาเที่ยวฟังเพลงที่นี่ และชื่นชอบในน้ำเสียงของไก่ พรรณนิภา จึงได้มีการพูดคุยกันว่า มีน้องชายเป็นนักแต่งเพลง ซึ่งแต่งให้นักร้องดังมาแล้วหลายอัลบั้ม และขายได้เป็นหลักล้านทุกอัลบั้ม หลังจากคุยกันแล้ว ได้ติดต่อกับ อ.พรพจน์ และนัดไปเทสท์เสียงร้องที่กรุงเทพฯ ได้ผลเป็นที่น่าพอใจ จึงได้ทำสัญญาว่าจ้างกันตอนต้นปี 2537 เป็นต้นมา

จึงได้เกิดอัลบั้มแรกขึ้นคืออัลบั้ม "รักเกินร้อย" ที่มีเพลงกุหลาบแดงอยู่ในอัลบั้มนี้ด้วย และได้วางแผงตอนปลายปี 2537 จนโด่งดังมาถึงทุกวันนี้ งานชุด รักเกินร้อย ของไก่ พรรณนิภานอกจากเพลงกุหลาบแดงแล้วยังมีเพลงอื่นๆ อีกที่มีความเพราะไม่แพ้กันไม่ว่าจะเป็น รักเกินร้อย, ปล่อยฉันไป และเพลง ตื่นเสียที ฯลฯ สร้างยอดขายสูงถึง 5 ล้านตลับ

ต่อด้วยอัลบั้มชุดที่ 2 "เสียงคลื่นยังเหมือนเดิม" ในปีพ.ศ. 2540 ก็ได้รับความนิยมเช่นกัน แต่น้อยกว่าอัลบั้มแรก โดยมีเพลงฮิต ได้แก่ เพลง เสียงคลื่นยังเหมือนเดิม , ลมพัดทราย , หมื่นคำขอโทษ เป็นต้น ซึ่งอัลบั้มชุดนี้มียอดขาดประมาณ 7 แสนชุด

และยังคงออกอัลบั้มอย่างต่อเนื่อง ซึ่งส่วนใหญ่จะเป็นเพลงแนวพื้นเมือง โฟล์คซอง ลูกกรุง ซึ่งส่วนใหญ่จะเป็นเพลงคัฟเวอร์ ซึ่งก็ได้รับความนิยมเช่นกัน แต่เป็นความนิยมเฉพาะกลุ่ม

ชีวิตส่วนตัว
------------

ปัจจุบัน ไก่ พรรณนิภา ยังคงรับงานร้องเพลงต่อเนื่อง ซึ่งส่วนใหญ่เป็นงานการกุศลในจังหวัดบ้านเกิดของตนเอง และยังคงรับงานเบื้องหน้าอยู่เรื่อยๆ ตามความเหมาะสม และเป็นนักร้องนำของ "ร้านบ้านไร่ยามเย็น (Baanria Yarmyen)" จังหวัดเชียงใหม่ ซึ่งเป็นร้านอาหารภาคเหนือ ซึ่งจะร้องทุกวัน พฤหัสฯ-ศุกร์-เสาร์ เวลา 20.00-21.00 น.

นอกจากนี้ ยังทำธุรกิจส่วนตัว เปิดร้านอาหารภาคเหนือเป็นของตนเอง ชื่อ "ร้านกุ๊กไก่กุหลาบแดง - ขนมจีน กุ๊กไก่" ซึ่งตั้งอยู่ในตำบลท่าศาลา จังหวัดเชียงใหม่ นั่นเอง

ผลงาน
-----

### อัลบั้มเดี่ยว

* รักเกินร้อยล้าน
* (2537) (เลปโส้)
* เสียงคลื่นยังเหมือนเดิมที่เคยทำมา (2540) (เลปโส้)
* สาวเชียงใหม่มาหาฟู้บ่าว (2540) (เลปโส้)
* สาวเจียงฮาย (2540) (เลปโส้)
* เทวดาเดินดิน แต่เค้าเดินไปจากเรา(2541) (เลปโส้)
* ทัศนาจร (2541) (เลปโส้)
* รำวงสาวบ้านแต้ (2542) (เลปโส้)
* สาละวันรำวง (2542) (เลปโส้)
* ว.ค. รอรัก (2542) (เลปโส้)
* คู่รัก (2542) (เลปโส้)
* ชีวิตกับความหวัง (2542) (เลปโส้)
* เฉลิมกรุง (2542) (เลปโส้)
* เฉลิมไทย (2542) (เลปโส้)
* สวรรค์บนดอย (2543) (เลปโส้)
* สนามอารมณ์ (2544) (เลปโส้)
* ตะวันชิงพลบ (2544) (เลปโส้)
* BYE BYE กรุงเทพ (2545) (เลปโส้)
* MTV Design (2547) (เลปโส้)
* รักข้ามขอบฟ้า (2547) (เลปโส้)
* ดอกไม้มาฝาก (2547) (เลปโส้)
* สาวล้านนา (เลปโส้)
* เสาอากาศทองคำ (เลปโส้)
* แผ่นเสียงทองคำ (เลปโส้)
* เพชรอมตะ (เลปโส้)
* รักเธอไม่มีวันหยุด (2553) (เลปโส้)

### อัลบั้มพิเศษ

* ซิดี้เลดี้ กระชากวัย (เลปโส้)
* ซิดี้เลดี้ สะดุดขาไมค์ (เลปโส้)
* Remember Five (2552)
* อีกนิดนึง (Once & Once More) (2554) (เลปโส้)

### เพลงประกอบละคร/ภาพยนตร์

* กุหลาบแดง (เพลงประกอบภาพยนตร์ กระสือวาเลนไทน์) (2548)
* ลาบขมส้มป่อย (เพลงประกอบภาพยนตร์ ส้มป่อย) (2564)

อ้างอิง
-------

1. ↑  ไก่ พรรณนิภา ตำนานรักดอกกุหลาบแดง